als_Latn dik_Latn ron_Latn
Recital nga Sihana Badivuku - Hoxha, violinë dhe Maja Kastratoviq, pianoPublikuar 3 months ago në Lajmpress
Qendra Informative Kulturore - Shkup, sonte ne Sallonin 19:19 organizon recitalin nga Sihana Badivuku - Hoxha, violinë dhe Maja Kastratoviq, piano.
Sihana Badivuku - Hoxha, violiniste e shquar shqiptare, u lind në vitin 1967 në një familje muzicientësh. Shkollën e ulët dhe të mesme të muzikës i kreu në Prishtinë, në klasë të profesorëve B. Dimchevski dhe P. Vernikov. Studioi në Konservatoriumin Shtetëror të Moskës P.I. Cajkovski, ku i kreu edhe studimet pasuniversitare në klasën e prof. E. Chugajeva.(1983 - 1991)
Në vitet 1993/94 studioi në Hochshule fur Musik në Detmold (Gjermani) në klasën e prof. Young Uck Kim (stipendiste GFF - Detmold). Me 1994 mbaroi kursin e perfeksionimit në Siena (Itali) në Academia Chigiana, në klasën e prof. Uto Ughi. Mori pjesë në garat ndërkombëtare për violinë (Leipzig, Gorizia, Budapest).
Gjithashtu mori pjesë në festivale ndërkombëtare si: Vera e Ohrit, InterFest, (Manastir) Festivali Ditët e Muzikës Maqedonase, Festivali i Muzikës Kontemporane ISCM, Tiranë, Gubbio-Festival, Itali,Festivali”Skena e muzikës së re”-Prishtinë ,Festivali i muzikës klasike-Varna-Bullgari, Festivali”Muzina”-Sloveni, Java e Bach-ut, Festivali Ndërkombëtar i Muzikës Kamertale Prishtinë.
U prezantua si soliste në hapjen solemne të festivalit “Vera e Ohrit 98“, me Orkestrën Filharmonike të Radiotelevizionit të Vjenës (ORF). Bashkëpunoi me pianistët: Teuta Pllana (SHBA), Lejla Pula (Kosovë), B. Rakova (Rusi), Jouni Somero (Finlandë), Marco Grisandi dhe Santi Calabro (Itali), Misbah Kaçamaku,Zana Badivuku ,Lule Elezi dhe Valton Beqiri(Kosovë), Maja Kastratovich, Maria Vrskova dhe Meri Kafkalleska (Maqedoni), Koji Okamoto dhe Noriko Kawai (Japoni), Derek Han (SHBA),Daniela Dikova(Bullgari).
Sihana Badivuku është koncert mjeshtër në Orkestrën Harkore të Filharmonisë së Kosovës, violiniste në Ansamblin “Vivendi” dhe anëtare e “Trio Harkor Kosova”.
Angazhohet në bashkëorganizimin si drejtoreshë artistike e ngjarjeve të ndryshme muzikore si:”Java e Bachut”,Festivali ndërkombëtar i muzikës kamertale-KosovaKamerFest,”Garat e muzicienteve te rinjë ArsKosova”,”Koncertet e talentëve të rinj”(SH.A.M.K.,Fondacioni “ArsKosova”).
Në tetor të vitit 2011 Sihana e promovon diskun “Brahms sonatas”, me pijanistin Jouni Someros në Finlandë (www.fcrecord.fi)
Sihana Badivuku dhe Maja Kastratoviq kanë bashkëpunim aktiv profesional si duo (violinë dhe piano), nga viti 1994 dhe vazhdon deri më sot.
Maja Kastratoviq u lind në vitin 1969 në Shkup. Arsimin e ulët muzikor në QASHMB "Ilija Nikollovski-Lui" në klasën e prof.S.Jovanoviq.Edukimin muzikor e vazhdoi në Moskë, së pari në shkollën së mesme të specializuar për muzikë te prof. S.I. Gaxhiev dhe më pas studioi në Konservatorin prestigjioz "P.I.Chajkovski", ku u diplomua në vitin 1993, në klasën e prof. LJ.V. Roshçina. Studimet pasuniversitare i mbaroi në Shkup në Akademinë e Muzikës, në klasën e prof. Boris Romanov.
Në karrierën intensive artistike të Maja Kastratoviq regjistrohen shfaqje të shumta solo si dhe në ansamble kamertale me Filharmonin e Maqedonisë jo vetëm në vend por edhe në SHBA, Rusi, Serbi, Mali të Zi, Slloveni, Itali, Angli, Spanjë, Belgjikë, Republikën Çeke, Shqipëri Greqi, Austri ... Ajo ka qenë percjellëse e respektuar me piano e Kiril Rodin, Sihana Badivukut, Marina Çados, Nazar Kozhukar, Mihailo Kufojanakis ... Ka marr pjesë në seminaret e profesorit të violinës. B. Dimçevski dhe të violonçelos të prof. K. Rodin në Ohër. Vazhdimisht bashkpunon me korin e Sllovenisë Carinthia cantat.
Maja Kastratoviq në periudhën 1996-2001 punoi si profesor për piano në QASHMB "Ilija Nikollovski-Lui" në Shkup. Që nga viti 2001 jeton dhe punon në Slloveni, ku në dy shkollat e muzikës në Slovenj Gradec dhe Sllovenske Konjice është profesor i pianos dhe korepetitor. Maja Kastratovići përveç karierës pianistike ajo sot gëzon respekt dhe si një pedagog i suksesshëm, studentët e të cilës fitojnë çmime të vlefshme në gara ndërkombëtare për piano. Është anëtare e jurisë së garave ndërkombëtare për piano. Për shumë vite punë të suksesshme në Slloveni fitoi mirënjohje të lartë " Bernekerjeva plaketë."
Në manifestimin "Kryeqyteti evropian i kulturës - Maribori 2012" performoi në solo dhe disa shfaqje kamertale, si dhe në projektin "Dashuria e re".
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn